พอดีแฟนผมพึ่งตรวจเจอเชื้อ hiv บอกว่าพึ่งได้รับเชื้อมาได้ 3-6 เดือน และกำลังจะกินยาต้านไวรัสครับ ตอนนี้ผมอยากทราบว่า ถ้าเราจูบกันหรือใช้ของร่วมกัน (ของใช้ปรำจำวันปกติทั่วไป)ผมจะได้รับเชื้อไหมครับ แล้วเราสามารถมีเพศสัมพันธ์ได้รึป่าว ผมกับแฟนสามารถใช้ปากทำออรัสเซ็กให้กันได้ไหมครับ ผมจะติดรึป่าว รบกวนคุณบอกด้วครับ อีกอย่างผมต้องกินยาอะไรต้านไว้รึป่าวครับ สามารถซื้อได้ที่ไหน
สวัสดีค่ะ หากแฟนตรวจพบว่าติดเชื้อ HIV แนะนำให้ ไปตรวจเลือดหาเชื้อ HIV เช่นกันค่ะ รวมถึงควรตรวจเลือดหาเชื้ออื่นๆ ด้วย เช่น ซิฟิลิซ ไวรัสตับอักเสบชนิดบีและซี เพื่อจะได้รักษาพร้อมกันไปค่ะหากตัว ไม่มีการติดเชื้อใดๆ การอาศัยอยู่ร่วมกับแฟน รวมถึงการทานอาหารและใช้สิ่งของทั่วๆ ไปร่วมกัน ไม่ได้ทำให้เกิดการติดเชื้อได้ ส่วนการจูบนั้น หากเป็นการจูบปากันธรรมดา ก็ไม่ได้ทำให้เกิดการติดเชื้อ แต่หากเป็นการจูบแบบมีการแลกลิ้นกัน จูบกันแบบดูดดื่ม ก็จะมีโอกาสติดเชื้อ HIV ได้ประมาณ 0.005%ส่วนการมีเพศสัมพันธ์นั้น ไม่ว่าจะทางช่องคลอด ทวารหนักหรือการทำออรัลเซ็กส์ ย่อมมีโอกาสที่จะติดเชื้อได้ โดยหากมีเพศสัมพันธ์โดยไม่ใช้ถุงยางอนามัย จะมีโอกาสติดเชื้อประมาณ 0.01%-0.38% แต่หากใช้ถุงยางอนามัย จะช่วยลดโอกาสลงไปได้ประมาณ 90%สำหรับยาต้านไวรัสฉุกเฉินนั้น จะใช้เฉพาะในกรณีที่เพิ่งได้รับการติดเชื้อมา หากติดเชื้อมานานแล้ว จะไม่สามารถใช้ได้ ดังนั้น ควรได้รับการตรวจเสียก่อนว่ามีการติดเชื้อเกิดขึ้นหรือยังค่ะ